**Pamokos tema.** M. K. Čiurlionio pašnekesiai Vilniaus miesto gatvėse.

**Klausimas:** Jei Vilniaus gatvėse sutikčiau M. K. Čiurlionį – apie ką su juo pasikalbėčiau?

**Temos bendrosiose ugdymo programose:**

*10 (II gimnazijos) kl.* *Etika*. Aš ir bendruomenė. Konstruktyvios bendruomenės galios.

**Tikslas:** Stiprinti mokinių tautinę savimonę ir kultūrinį sąmoningumą, tyrinėjant M. K. Čiurlionio gyvenimą bei kūrybą.

**Uždaviniai:**

1. tyrinėja M. K. Čiurlionio gyvenimą ir jo kūrybos įtaką tautinei savimonei bei kultūriniam paveldui;
2. reflektuoja savo ryšį su tauta ir jos paveldu, domisi daiktine ir dvasine kultūra.

**Kompetencijos:** kultūrinė, kūrybiškumo.

**Priemonės:**  rašikliai, spalvoti pieštukai, užduočių lapai, IKT.

**Vertinimas:** formuojamasis.

**Metodai:**  atvirkštinė klasė, komikso kūrimas, refleksija, tyrinėjimas.

**Vieta:** Čiurlionio gatvė 1.

**Klasė:** 9 - 10 kl.

**Veiklos:**

|  |  |  |
| --- | --- | --- |
| **Pamokos dalys** | **Turinys** | **Pastabos** |
| Pasiruošimas pamokai |
| **Atvirkštinė klasė.** | Mokiniai savarankiškai susipažįsta su M. K. Čiurlionio biografija ir kūryba.  | Mokiniai ieško informacijos M. K. Čiurlionio biografijos knygose, panaudoja interneto paieškų rezultatus.  |
| Įžanga |
| **Pamokos pristatymas ir „sužadinimas“** | Pristatomas pamokos tikslas ir probleminis klausimas. Mokinių klausiama „Jei Vilniaus gatvėse sutikčiau M. K. Čiurlionį – apie ką su juo pasikalbėčiau?“ |  |
| Pagrindinė dalis |
| **M. K. Čiurlionio gatvės tyrinėjimai** | Mokiniai vaikšto M. K. Čiurlionio gatve, pasižymi gatvių pavadinimus, kurios kertasi su M.K. Čiurlionio gatve bei fotografuoja, užsirašo pastabas, renka idėjas „Komikso kūrimas“ užduočiai. | Gatvės, kurios kertasi su M. K. Čiurlionio gatve: *V. M. Putino gatvė, Suvalkų gatvė, V. Kudirkos gatvė, Z. Sierakausko gatvė, Jovaro gatvė, P. Klimo gatvė, Raseinių gatvė, K. Donelaičio gatvė, Geležinio vilko gatvė.* |
| **Komikso kūrimas.**  | Mokiniai kuria istoriją – komiksą (Priedas Nr.1), kuriame M. K. Čiurlionis tarsi „kalbasi“ su sutiktais pašnekovais arba panyra į apmąstymus, susijusiais su užfiksuotais vietovardžiais ar kitais objektais (ambasados, memorialinės lentos ir kiti objektai). Mokiniais sukurtus komiksus pristato visai klasei.  | **Galimos komiksų temos.** M. K. Čiurlionis kalbasi su:Geležiniu vilku apie dirbtinį intelektą ir technologijas;K. Donelaičiu apie kalbos nykimą;V. M Putinu apie kūrybą be tapatybės;V. Kudirka apie pilietinį sąmoningumą;Suvalkų gatvėje giliai apmąsto tautų bendrystės idėjas. |
| Pabaiga |
| **Refleksija ir įsivertinimas: pabaik sakinius.** | Mokiniai įsivertina ir reflektuoja savo darbą pamokos metu, pabaigia pradėtus klausimus (Priedas Nr. 1). | Klausimai, kurie pateikti Priedas Nr. 1 *Šiandien sužinojau, kad...**Labiausiai mane nustebino tai, jog...**Kurdamas (-a) komiksą pradėjau galvoti apie...**Ši pamoka padėjo man suprasti, kad...**Dabar aš kitaip vertinu...**Kurdamas (-a) istoriją permąsčiau savo ryšį su...**Sunkiausia buvo...**Sunkiausia buvo...**Man reikėtų pagalbos, kad galėčiau geriau...* |